Source: https://neslusa.sk/dokumenty-obce/vseobecne-zavazne-nariadenia/vzn-2015-06-davky-v-nudzi
Timestamp: 2019-10-23 20:53:39+00:00
Document Index: 682837

Matched Legal Cases: ['§ 6', '§ 2', '§ 3', '§ 9', '§ 4', '§ 5', '§ 6']

Všeobecne záväzné nariadenie č. 6/2015 o poskytovaní jednorazovej dávky v hmotnej núdzi - Obec Nesluša
Všeobecne záväzné nariadenie č. 6/2015 o poskytovaní jednorazovej dávky v hmotnej núdzi
Obec Nesluša na základe samostatnej pôsobnosti podľa článku 68 Ústavy, podľa § 6 ods. 1 zákona č.369/1990 Zb. o obecnom zriadení v znení neskorších zmien a doplnkov a v zmysle zákona 417/2013 Z. z o pomoci hmotnej núdzi a o zmene a doplnení niektorých zákonov vydáva toto všeobecne záväzné nariadenie Obce Nesluša o podmienkach poskytovania jednorazovej dávky v hmotnej núdzi (ďalej len „jednorazovej dávky“).
Predmetom tohto všeobecne záväzného nariadenia (ďalej len „VZN“) je:
účel poskytovania jednorazovej dávky,
podmienky a formy poskytovania jednorazovej dávky,
kritériá pre poskytnutie jednorazovej dávky a jej výšky,
náležitosti žiadosti o jednorazovú dávku,
postup pri poskytovaní jednorazovej dávky.
§ 2 - Účel poskytovania jednorazovej dávky
Za mimoriadne výdavky sa považujú výdavky spojené:
so zakúpením nevyhnutného ošatenia a obuvi, ak dospelý a dieťa preukázateľne potrebuje nevyhnutne potrebné ošatenie a obuv a to podľa sezóny, pričom tento tovar nie je v nadštandardnom prevedení (nie značkový výrobok). Táto dávka sa poskytuje pri nástupe dieťaťa do školy, pri hospitalizácii v zdravotníckom zariadení, pri účasti na rôznych športových podujatiach a aktivitách, ktorých sa aktívne zúčastňuje.
s nákupom predmetov základnej potreby pri nástupe dieťaťa do školy - taška, hygienické potreby, vybavenie na telesnú výchovu, školské potreby, na ktoré nemá nárok podľa zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky.
s úhradou časti poplatku za dieťaťa na lyžiarsky výcvik, na plavecký výcvik, čo je možné poskytnúť na základe potvrdenia príslušnej školy, ktorú dieťa navštevuje,
s preklenutím nepriaznivej finančnej situácie členov domácnosti nespôsobenej vlastným pričinením, a to najmä z dôvodu dlhodobej nemoci rodiča, alebo dieťaťa, spôsobené hospitalizáciou prípadne domácou liečbou,
na úhradu nákladov pri odstraňovaní následkov živelnej pohromy, napr. požiaru, záplavy, víchrice,
na úhradu nákladov na kúpu nevyhnutného vybavenia a zariadenia domácnosti, a to najmä posteľ, posteľná bielizeň, stôl, stolička, sporák, vykurovacie teleso, varič, kuchynský riad,
na úhradu nákladov spojených s mimoškolskou činnosťou a záujmovou činnosťou nezaopatreného dieťaťa,
iné výdavky súvisiace s mimoriadne nepriaznivou situáciou žiadateľa a členov domácnosti, ktorí sú so žiadateľom spoločne posudzovaní.
§ 3 - Podmienky poskytnutia jednorazovej dávky
(1) Jednorazovú dávku možno poskytnúť občanovi len pri splnení nasledovných podmienok
má trvalý pobyt na území Obce Nesluša,
nemá voči obci finančné záväzky (dlhy v miestnych daniach, poplatkoch za komunálny odpad a pod.)
v prípade podlžností voči obci, má dohodnutý splátkový kalendár na splnenie záväzkov a predloží potvrdenie o jeho riadnom plnení,
ak má školopovinné dieťa, toto si plní povinnú školskú dochádzku.
(2) Jednorazovú dávku možno poskytnúť len na základe písomnej žiadosti žiadateľa s náležitosťami podľa Prílohy č. 1 tohto VZN vrátane účelu, na ktorý má byť jednorazová dávka poskytnutá.
(3) Žiadateľ o jednorazovú dávku predkladá k žiadosti doklady v zmysle článku 5 tohto VZN.
(4) Jednorazovú dávku je možné poskytnúť občanovi, ktorému je poskytovaná pomoc v hmotnej núdzi a členom domácnosti, ktorí sa s občanom spoločne posudzujú. Podľa § 9 až 14 Zákona č. 417/2013 Z. z. o pomoci v hmotnej núdzi a o zmene a doplnení niektorých zákonov.
(5) Mimoriadne výdavky spojené s nákupom musia byť zdokumentované predložením potvrdeného pokladničného bloku z registračnej pokladne, alebo predložením dokladu o úhrade faktúry, prípadne iným potvrdením o zaplatení výdavku.
(6) Jednorazová dávka sa poskytuje v peňažnej alebo inej forme.
(7) Jednorazová dávka nie je nárokovateľná a na jej poskytnutie nie je právny nárok.
(8) Jednorazovú dávku je možné poskytnúť do výšky skutočne preukázaných výdavkov v súlade s článkom 4 tohto VZN, spravidla v rámci kalendárneho roka len raz.
(9) Jednorazová dávka je poskytovaná občanom z rozpočtu Obce Nesluša v danom kalendárnom roku.
§ 4 - Kritériá pre poskytovanie jednorazovej dávky a jej výška
(1) Jednorazová dávka poskytnutá na nevyhnutné ošatenie a obuv.
Podmienky: Poskytuje sa jednotlivcovi a členom domácnosti.
Výška dávky maximálne do:
dospelý bývajúceho v domácnosti s nezaopatrenými deťmi 35 €,
nezaopatrené dieťa do 25 rokov 30 €,
pre rodinu maximálne do výšky 200 €.
(2) Jednorazová dávka poskytnutá na nákup predmetov základnej potreby pri nástupe do školy.
Podmienky: Poskytuje sa nezaopatreným deťom.
rodičia s počtom detí 1-2 35 €,
rodičia s počtom detí 1- 3 70 €,
rodičia s počtom detí 3 a viac 90 €.
(3) Jednorazový príspevok v súvislosti s dlhodobou nemocou rodiča a dieťaťa.
Podmienky: Poskytuje sa jednotlivcovi a nezaopatrenému dieťaťu, potrebné vyjadrenie lekára.
s počtom detí 1 - 3 80 €,
počtom detí 4 a viac 130 €.
(4) Jednorazová dávka na úhradu nákladov pri odstraňovaní živelnej pohromy, požiaru, záplavy, víchrice
Podmienky: Poskytuje sa na jednu rodinu.
Výška dávky maximálne do 500 €.
(5) Jednorazová dávka na úhradu nákladov – na kúpu nevyhnutného vybavenia a zariadenia domácnosti.
Výška dávky maximálne do 150 €.
(6) Jednorazová dávka na úhradu nákladov spojených s mimoškolskou činnosťou a záujmovou činnosťou.
Podmienky: Poskytuje pre nezaopatrené dieťa.
Výška dávky maximálne do 50 €.
(7) Jednorazová dávka - iné výdavky neuvedené v bodoch 1 – 6 súvisiace s nepriaznivou situáciou domácnosti.
Maximálne do výšky 100 €.
§ 5 - Náležitosti žiadosti o jednorazovú dávku
(1) Jednorazová dávka sa poskytuje na základe podanej žiadosti na predpísanom tlačive podľa Prílohy č.1, na Obecný úrad v Nesluši (ďalej len „OcÚ“) a vybavuje ju vecne príslušní referát.
rodné číslo a dátum narodenia,
údaje o bytových a majetkových pomerov,
meno a priezvisko členov domácnosti,
(3) K žiadosti sa prikladá posudok o poskytnutí jednorazovej dávky vypracovaný zamestnancami obecného úradu podľa prílohy č. 2. K žiadosti je podľa účelu jednorazovej dávky potrebné doložiť ďalšie doklady súvisiace s účelom jednorazovej dávky (vyjadrenie lekára, rozhodnutie z Úradu práce sociálnych vecí a rodiny o poberaní dávky v hmotnej núdzi, vyjadrenie triedneho učiteľa k pravidelnej návšteve školy a pod.).
§ 6 - Postup pri poskytovaní jednorazovej dávky
(1) Každú úplnú žiadosť o poskytnutie jednorazovej dávky posúdi príslušní referát, či žiadateľ spĺňa všetky kritériá stanovené týmto VZN.
(2) Na základe úplnej žiadosti vecne príslušní referát OcÚ vykoná sociálne šetrenie v domácnosti, z ktorého vypracuje posudok (príloha číslo 2 tohto VZN), ktorý je podkladom pre spracovanie návrhu na rozhodnutie o priznaní jednorazovej dávky.
(3) Po splnení podmienok stanovených týmto VZN sa pripraví odporúčanie komisie finančnej, správy majetku a sociálnej.
(4) O vyplatení jednorazovej dávky rozhoduje Obecné zastupiteľstvo obce Nesluša.
(5) Schválená jednorazová dávka bude vyplatená v hotovosti prostredníctvom pokladne OcÚ.
Kontrolu dodržiavania tohto VZN vykonávajú orgány Obce Nesluša - hlavný kontrolór obce Nesluša, komisia finančná, správy majetku a sociálna a vecne príslušní referát OcÚ.
(3) Schválené VZN bolo vyvesené na úradnej tabuli od 23. 03. 2015.
(5) Zmeny a doplnky tohto VZN schvaľuje Obecné zastupiteľstvo v Nesluši. Schválením tohto VZN sa ruší predchádzajúce VZN č.1 /2010 o poskytovaní jednorazovej dávky v hmotnej núdzi.
Schválené znenie: Všeobecne záväzné nariadenie č. 6/2015 (pdf).